da da en da da da de en de de ro de it de en de da da da nb da da da da da da da da da da da en da da da da da da da vi da da da da da da da da da da da da da da da da da nb da da da da en en da en da da da en nb nb da da en da da en de da sv en en
Cyber security specialist søges til GF Forsikring - Rekrutteringsgruppen
Rekrutteringsgruppen har 20 års erfaring i aktiv rekruttering og headhunting med dyb forankring indenfor IT, engineering og økonomi – til alle funktioner: specialister, salg og ledelse.
Rekrutteringsgruppen 8. september 2022 Ikke kategoriseret
Cyber security specialist med interesse for governance søges til GF Forsikring
Brænder du for at implementere og drive de seneste cyber security løsninger? Kan du byde ind med tekniske og organisatoriske sikkerhedsløsninger, der sikrer data og informationer i forhold til et trusselsbillede, der konstant ændrer sig, og er du samtidig ikke bange for at få fingrene ned i maskinrummet? Så læs mere her…
GF Forsikring er et medlemsejet forsikringsselskab med mere end 300.000 medlemmer, og vi har mere end 650 kollegaer, som enten arbejder i GF Huset i Odense eller i vores klubber, som er lokale salgskontorer, som ligger over hele landet. Vores vision er at være det nære forsikringsselskab, som er tæt på medlemmerne og deler overskuddet, men “Overskud til hinanden” handler ikke kun om medlemmerne, men også om dig som medarbejder, og det overskud vi som GF-kollegaer viser hinanden i hverdagen.
Vi har ambitiøse vækstmål, og hos os går det analoge og digitale hånd i hånd. Det stiller helt særlige krav til en moderne it-afdeling, så vi kan understøtte vores kollegaer i at levere den bedste kundeoplevelse. Vi arbejder hele tiden på at understøtte forretningen med moderne løsninger, og vi søger nu en ambitiøs governance cyber security specialist, der brænder for blue teaming med fokus på governance delen af cyber security.
Du bliver en del af Informationssikkerhedsteamet placeret under it-direktøren, og samtidigt en del af hele IT med ca. 70 medarbejdere.
Arbejdsstedet er GF Huset, Jernbanevej 65, 5210 Odense NV, men vi tilbyder en hybrid arbejdsplads, hvor du løbende har mulighed for at arbejde hjemmefra eller fra et kommende satellitkontor i København, hvis det passer bedre i forhold til din bopæl.
Du vil få en fremtrædende rolle i at implementere og drive GF’s informationssikkerhedsprogram, og du skal være indstillet på både at udfærdige og implementere sikkerhedsrelaterede processer, kontroller, procedurer, politikker og forretningsgange.
Du vil i perioder desuden skulle assistere hands-on med at udvikle, modne og drive teknisk AD-sikkerhed og Endpoint-sikkerhed.
Dine primære opgaver vil være at:
Modne og drive Governancen for informationssikkerhedsområdet med fodfæste i ISO27001 og NIST
Bistå med og drive løbende sårbarhedsmonitorering ud fra et complianceperspektiv
Assistere de tekniske cyber security specialister i incident management
Rådgive om løsningsdesign af nye projekter (Governance Security by design)
Du kan implementere og drifte framework som ISO27001 eller NIST
Du kan koble ISO27001 til tekniske kontroller fx CIS
Du kan udarbejde maturity assessments og herunder handleplaner
Hvis du kan demonstrere viden, erfaring og ideelt set have certificeringer inden for nedenstående områder, er det en fordel
CISSP, CCSP eller anden certificering
Hands-on erfaring med opdatering og hardening af servere, herunder komponenter
Hands-on erfaring med konfiguration af firewalls, herunder netværkssegmentering
Kendskab til NCIS, NIS1 (snart NIS2), DORA
Du er tillidsskabende og god til at opbygge relationer
Du er vant til at tilegne dig ny viden
Du er god til at skabe overblik og struktur
Du er god til selvstændigt og proaktivt at drive opgaver
Du er i en periode klar på at have fingrene begravet i maskinrummet
Du kan kommunikere ubesværet med både forretningen, kollegaer og samarbejdspartnere
Du evner at arbejde agilt, samt at tænke risikobaseret og navigere i forhold til aktuelle trusselsniveau
Du kan holde hovedet koldt i krisesituationer, hvor der skal foretages hurtige beslutninger
Vi tilbyder et spændende job i et miljø med høje faglige kompetencer, en uformel omgangstone, hvor vi samtidigt er forretningsorienterede og har et godt, socialt sammenhold. Som vores kollega vil du nyde gavn af en inspirerende hverdag med et stærkt bagland med daglig sparring og support – vi løfter sammen! Du vil desuden få glæde af af vores attraktive personaleforhold herunder massage og vores lækre og sunde frokostordning med mulighed for at købe aftensmad med hjem. Vi sørger også for at tilrettelægge et grundigt introduktionsforløb til dig, så vi sikrer dig de bedst mulige betingelser for at lykkes i jobbet.
Vi har brug for dig hurtigst muligt. Indkomne ansøgninger behandles løbende, og vi lukker processen, når vi har fundet den rigtige, så vent ikke for længe!
Vi samarbejder med Rekrutteringsgruppen ApS på denne stilling, og hvis du gerne vil vide mere om stillingen, så kontakt rekrutteringschef Peter Mogensen på pm@rekrutteringsgruppen.dk.
Hvis du ønsker at søge denne stilling, kan du sende ansøgning og dit CV til info@rekrutteringsgruppen.dk.
Ved enhver henvendelse vedr. dette job bedes ref.nr. A.995.PM oplyst.
Alle henvendelser behandles fortroligt.
Vi glæder os til at høre fra dig!
Cyber security specialist søges til GF Forsikring
.Net/C# Softwareudvikler, Aabenraa →
Cyber security specialist søges til GF Forsikring
Business controller til GF Forsikring
Senior IT Software Engineer/Architect, Lyngsoe Systems
Machine Safety Specialist til team for maskinsikkerhed
SCADA MES Engineer til Hedensted, Odense eller Ballerup
Dygtig scrum master til IT i GF Forsikring i Odense
.Net/C# Softwareudviklere til Sydbank
Senior Quantitative Credit Risk Analyst
Copyright © 2022 Rekrutteringsgruppen. All rights reserved.
Theme: Explore by ThemeGrill. Powered by WordPress.